=andĕl niṅ tamah nihan / bhūtayakṣa pinakalapa / pinakāṅlih / pinakavaṛg / pinakamtah / pinakavĕṛ // bhūtapiśāca pinakaluhya / pinakalmĕh / pinakakaluśa / pinakārip / pinakaturu / pinakapuṅguṅ / nahan andĕl niṅ tamah // handĕl pada nihan / ikaṅ jāgrapada / yeka nimitta niṅ ātmā mataṅi matutura maṅke riṅ mānuṣa // ikaṅ suptapada / yeka nimitta niṅ ātmā maturu // ikaṅ svapnapada / yeka nimitta niṅ ātmā maṅipi / maṅampĕlu maṅke riṅ mānuṣa // nahan andĕl niṅ pada // 41